'Sturla: Hrikalega svekktur'
"Mér fannst við spila þokkalega allan tímann fyrir utan smá kafla í fyrri hálfleik þegar þeir náðu að vinna upp sex marka forskot," sagði Sturla Ásgeirsson, leikmaður Vals, en hann var markahæstur með 8 mörk þegar liðið gerði jafntefli við Akureyri, 24:24.
Sturla klúðraði dýrmætu vítakasti þegar skammt var eftir og heimamenn jöfnuðu í kjölfarið leikinn þegar örfáar sekúndur voru til leiksloka.
"Þeir komust svo yfir en við komum vel til baka og náðum aftur yfirhöndinni. Við fengum svo víti þegar skammt var eftir sem hefði getað tryggt sigurinn en ég tók upp á því að klúðra vítinu og í kjölfarið komust þeir aftur inn í leikinn og náðu jafnteflinu. Ég er því hrikalega svekktur að fara ekki héðan með tvö stig."
Sturla segist þó þokkalega sáttur með frammistöðu liðsins ef frá eru taldar síðustu andartökin. "Ég veit ekki hvernig hefur verið að horfa á þetta þar sem það var mikið um hnoð inni á vellinum. Við erum frekar lágvaxnir og leggjum upp með að spila hraðan bolta og brjótast í gegn. Það er ekkert sérstaklega falleg spilamennska en mér fannst þetta ganga ágætlega í dag og því finnst mér lélegt að hafa ekki náð að landa sigrinum," sagði Sturla Ásgeirsson, leikmaður Vals.
"Mér fannst við spila þokkalega allan tímann fyrir utan smá kafla í fyrri hálfleik þegar þeir náðu að vinna upp sex marka forskot," sagði Sturla Ásgeirsson, leikmaður Vals, en hann var markahæstur með 8 mörk þegar liðið gerði jafntefli við Akureyri, 24:24.
Sturla klúðraði dýrmætu vítakasti þegar skammt var eftir og heimamenn jöfnuðu í kjölfarið leikinn þegar örfáar sekúndur voru til leiksloka.
Sturla segist þó þokkalega sáttur með frammistöðu liðsins ef frá eru taldar síðustu andartökin.